மோகா மாவட்டம்
[[File:Punjab district map.png|thumb|right|350px|பஞ்சாப் மாநிலத்தின் மாவட்டங்கள்]]
 '''மோகா மாவட்டம்''' அல்லது '''மொகா மாவட்டம்''' (Moga district) வடமேற்கு [[இந்தியா]]வின் [[பஞ்சாப்]] மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் மொகா ஆகும். '''மொகா''' நகரம் ஒரு [[மாநகராட்சி]] ஆகும்.
 
 இம்மாவட்ட மக்களில் 40% - 45% விழுக்காட்டினர் [[அமெரிக்க ஐக்கிய நாடு]], [[கனடா]] மற்றும் [[ஐக்கிய இராச்சியம்|ஐக்கிய இராச்சியங்களில்]] பணி புரியும் [[வெளிநாடு வாழ் இந்தியர்கள்|வெளிநாடு வாழ் இந்தியர்களாக]] உள்ளனர். இம்மாவட்ட மக்கள் [[மால்வா, மத்தியப் பிரதேசம்|மால்வா]] பண்பாட்டைப் பின்பற்றுபவர்கள்.
 
 ==பஞ்சாப்பில் அமைவிடம்==
 மொகா மாவட்டத்தின் வடக்கில் [[ஜலந்தர் மாவட்டம்]], கிழக்கில் [[லூதியானா மாவட்டம்]], தென்கிழக்கில் [[பர்னாலா மாவட்டம்]], தெற்கில் [[பதிண்டா மாவட்டம்]], தென்மேற்கில் [[பரித்கோட் மாவட்டம்]],  வடமேற்கில் [[பெரோஸ்பூர் மாவட்டம்]] எல்லைகளாக உள்லது.
 
 ==மாவட்ட நிர்வாகம்==
 மொகா மாவட்டம் மொகா, பாகபுராணா, நிகில் சிங் வாலா, தரம்கோட் என நான்கு [[வருவாய் வட்டம்|வருவாய் வட்டங்களும்]]; மொகா, மொகா , பாகபுராணா, நிகில் சிங் வாலா,  கோட்-சே கான் (இருப்பு) தரம்கோட் என ஆறு [[ஊராட்சி ஒன்றியம்|ஊராட்சி ஒன்றியங்களும்]]; 318 கிராமங்களும்; பாகபுராண மற்றும் தரம் கோட் என இரண்டு [[நகராட்சி]] மன்றங்களும்; பத்னி காலன், நிகில் சிங் வாலா மற்றும் கோட்-சே கான் என மூன்று நகரப் பஞ்சாயத்துகளும்; மொகா எனும் மாநகராட்சியும் கொண்டுள்ளது.&lt;ref&gt;{{Cite web |url=http://moga.nic.in/html/administrativesetup.html |title=காப்பகப்படுத்தப்பட்ட நகல் |access-date=2016-04-20 |archive-date=2016-03-12 |archive-url=https://web.archive.org/web/20160312125143/http://moga.nic.in//html/administrativesetup.html |url-status=dead }}&lt;/ref&gt;
 
 ==அரசியல்==
 மொகா மாவட்டம் நிகில் சிங் வாலா (தனி), பாகபுராணா, மொகா மற்றும் தரம்கோட் என நான்கு சட்டமன்ற தொகுதிகளைக் கொண்டுள்ளது.
 
 == மக்கள் தொகையியல்==
 [[இந்திய மக்கள் தொகை கணக்கெடுப்பு, 2011|2011 ஆம் ஆண்டு இந்திய மக்கள் தொகை கணக்கெடுப்பின்]] படி இம்மாவட்டத்தின் மொத்த மக்கள் தொகை 995,746 ஆக உள்ளது. கிராமப்புறங்களில் 77.18% மக்களும்;  நகரப்புறங்களில் மக்களும் 22.82% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  11.28%%  விகிதம் ஆக உயர்ந்துள்ளது. மக்கள் தொகையில் 525,920 ஆண்களும்  மற்றும் 469,826 பெண்களும் உள்ளனர். ஆயிரம் ஆண்களுக்கு 893 பெண்கள் என்ற விகிதத்தில் [[பாலின விகிதம்]] உள்ளது.  2,242 சதுர கிலோ மீட்டர் பரப்பளவு கொண்ட இம்மாவட்டத்தின் [[மக்கள் தொகை அடர்த்தி]] ஒரு சதுர கிலோ மீட்டர் பரப்பளவில் 444 மக்கள் வீதம் வாழ்கின்றனர். இம்மாவட்டத்தின் சராசரி  [[படிப்பறிவு]]  70.68% ஆகவும், ஆண்களின் படிப்பறிவு 74.44% ஆகவும், பெண்களின் படிப்பறிவு 66.48% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 107,336 ஆக உள்ளது.&lt;ref&gt;[http://www.census2011.co.in/census/district/595-moga.html Moga District : Census 2011 data]&lt;/ref&gt;
 
 ===சமயம்===
 இம்மாவட்டத்தில் [[சீக்கியம்|சீக்கிய சமய]] மக்கள் தொகை 818,921  (82.24 %) ஆகவும்,  [[இந்து சமயம்|இந்து சமயத்தவரின்]] மக்கள் தொகை 158,414  (15.91 %)  ஆகவும்,  [[இசுலாம்|இசுலாமிய சமய]]  மக்கள் தொகை 9,388  (0.94 %)  ஆகவும்,  [[கிறித்தவம்|கிறித்தவ]],  [[பௌத்தம்|பௌத்த]], [[சமணம்|சமண]] சமய மக்கள் தொகை மிகக் குறைவாக உள்ளது.
 
 ===மொழிகள்===
 [[பஞ்சாப்]] மாநிலத்தின் ஆட்சி மொழியான [[பஞ்சாபி மொழி|பஞ்சாபி மொழியுடன்]],  [[இந்தி மொழி|இந்தி]], [[உருது மொழி|உருது]]  மற்றும் வட்டார மொழிகளும் இம்மாவட்டத்தில் பேசப்படுகிறது.
 
 ==புகழ் பெற்றவர்கள்==
 * [[ஜர்னையில் சிங் பிந்தரன்வாலா|பிந்தரன் வாலா]] ([[காலிஸ்தான் இயக்கம்|காலிஸ்தான் இயக்கத் தலைவர்]])
 * [[லாலா லஜபதி ராய்]]
 
 ==திரைப்படத்தில்==
 [[புற்றுநோய்]] அதிகமாக உள்ள மோகா மாவட்டம் தொடர்பான  புற்று நோய் விழிப்புணர்வு குறித்து '''உத்தா பஞ்சாப்''' என்ற திரைப்படம் வெளிவர உள்ளது.&lt;ref&gt;{{Cite web |url=http://www.maalaimalar.com/News/TopNews/2016/06/09190939/1017730/Udta-Punjab-vs-Censor-Board-Bombay-High-Court-asks.vpf |title=உத்தா பஞ்சாப் பட விவகாரம்: 89 வெட்டுகளுக்கான காரணத்தை கேட்கிறது உயர் நீதிமன்றம் |access-date=2016-06-09 |archive-date=2016-06-10 |archive-url=https://web.archive.org/web/20160610144725/http://www.maalaimalar.com/News/TopNews/2016/06/09190939/1017730/Udta-Punjab-vs-Censor-Board-Bombay-High-Court-asks.vpf |url-status= }}&lt;/ref&gt;
 
 == மேற்கோள்கள்==
 {{reflist}}
 
 ==வெளி இணைப்புகள்==
 *{{official website|http://moga.nic.in}}
 
 {{Geographic location
 |Centre    = மொகா மாவட்டம்
 |North     = [[ஜலந்தர் மாவட்டம்]] 
 |Northeast = 
 |East      = [[லூதியானா மாவட்டம்]]
 |Southeast = [[பர்னாலா மாவட்டம்]] 
 |South     = [[பதிண்டா மாவட்டம்]] 
 |Southwest = [[பரித்கோட் மாவட்டம்]]
 |West      = 
 |Northwest = [[பெரோஸ்பூர் மாவட்டம்]]
 }}
 
 {{coord|30|49|12|N|75|10|12|E|region:IN-PB_type:adm2nd_source:kolossus-nowiki|display=title}}